C 498/32
BG
Официален вестник на Европейския съюз
30.12.2022 г.
Преминаване от признаването на ролята на МРВ към ефективното изпълнение на многостепенни действия 13. потвърждава, че макар да не успя да улови неотложността и мащаба на необходимите действия, Пактът за климата от Глазгоу все пак успя да стартира втория етап на Парижкото споразумение и да приключи всички неизпълнени точки от Правилника за прилагане на Парижкото споразумение (7); въпреки това изразява своята все така дълбока загриженост от факта, че понастоящем депозираните национално определени приноси (НОП) са на път да доведат до повишаване на температурата с 2,5 oC в световен мащаб; 14. отново изтъква призивите за ускоряване на екологичния преход, отправени в окончателния доклад на Конференцията за бъдещето на Европа; все така изразява загриженост относно финансовата достъпност на енергията за потребителите и предприятията, по-специално в контекста на настоящата криза; подчертава необходимостта от защита на най-уязвимите групи и територии от всякакви нежелани отрицателни въздействия на енергийния преход, като припомня констатациите на прогнозния доклад на Европейската комисия за 2022 г.; 15. посочва, че мащабът на необходимите действия изисква интегрирани и многостепенни политики и междусекторни решения; по тази причина подчертава необходимостта от официално признаване на ролята на МРВ за справянето с изменението на климата; подчертава, че следва да бъде улеснено ефективното и системно участие на МРВ, както през подготвителния етап, така и по време на преговорите; 16. изтъква ролята на КР като институционален представител на повече от един милион местни и регионални лидери и като мрежа от мрежи; подчертава уникалната позиция на КР като двигател за прилагането на действия в областта на климата на местно и регионално равнище и готовността му да си сътрудничи и партнира с европейски институции и страните по Парижкото споразумение с цел подпомагане на многостепенното сътрудничество по пътя към 27-ата конференция на страните по РКООНИК и след това; 17. подчертава значението на Under2 Coalition като първото глобално споразумение в областта на климата за поднационалните органи на управление, стартирано преди Парижкото споразумение; изтъква актуализираните и по-амбициозни цели на Under2 Coalition в Меморандума за разбирателство от 2021 г., който включва ангажимент за предприемане на действия за постигане на целта за ограничаване на глобалното затопляне до 1,5 oC и нулеви нетни емисии до 2050 г. или по-рано; приканва членовете на КР също да подпишат това споразумение, а вече подписалите Under2 Coalition — да се присъединят към по-амбициозния Меморандум за разбирателство от 2021 г.; 18. подчертава съществената роля на групата на местните органи на самоуправление и общинските власти (LGMA) за обединяване на гласовете на МРВ в глобален план и за непрекъснатото укрепване на световната мрежа на поднационалните органи на управление, които желаят да противодействат на изменението на климата; насърчава всички страни по РКOОНИК да си сътрудничат с LGMA и с всички недържавни участници, за да допринесат градивно за процеса, водещ до 27-ата конференция на страните по РКООНИК, и да установят по-засилено сътрудничество с групата на РКOОНИК „Приятели на многостепенните действия“; Запазване на амбицията за смекчаване на последиците от изменението на климата и насърчаване на изграждането на капацитет чрез увеличаване на научноизследователската дейност и иновациите 19. припомня, че около 10 000 органа на местното и регионалното самоуправление в цяла Европа са поели амбициозни ангажименти за намаляване на емисиите на парникови газове и за справяне с изменението на климата посредством участие в инициативи като Конвента на кметовете, разработване на стратегии и планове за действие относно климата, например плановете за действие в областта на устойчивата енергетика и климата или други планове за действие в областта на климата на местно равнище, водени от регионални инициативи; подчертава, че 75 % от над 11 000-те участници в Глобалния конвент на кметовете са определили по-амбициозни цели за намаляване на емисиите на парникови газове (8), отколкото съответните им национални правителства, а над 50 % ускоряват темпа, с който целят да намалят емисиите си, изграждайки критично важна политическа устойчивост срещу отстъпления от целите на национално равнище; 20. подчертава, че ангажиментът и действията на МРВ допълват и подкрепят усилията, предприети както в рамките на международни процеси, така и на национално равнище, и че действията на МРВ са необходими за изпълнението на националните и международните цели; отново заявява, че е необходимо официално включване на регионално и местно определени приноси (РМОП) в допълнение към национално определените приноси (НОП), както и официално признаване, наблюдение и насърчаване на намаляването на емисиите на парникови газове от страна на поднационалните органи на управление в световен мащаб;
(7) (8)
Рамката за международни действия е предоставена от Парижкото споразумение, което беше приведено в действие посредством Правилника за прилагане на Парижкото споразумение, в който са посочени инструментите и процесите, необходими за неговото изчерпателно, справедливо и ефективно прилагане.
Източник: 2021 Global Covenant of Mayors (GCoM) Impact Report (Доклад за въздействието за 2021 г., Глобален конвент на кметовете).